kardosdrur/scandi-wiki huggingface dataset:
Sløborn

Sløborn er en tysk-dansk tv-serie produceret af Syrreal Entertainment, ZDF, Tobis Film og Nordisk Film. Serien blev skrevet af Christian Alvart, der fungerede som instruktør, manuskriptforfatter, producent og kameramand. Hovedrollerne spilles af Emily Kusche, Alexander Scheer, Mads Hjulmand, Lea Van Acken, Nina Diedrich, Adrian Grünewald og Wotan Wilke Möhring og er optaget i Norderney, i tyske Brandenburg og i Polen.

Produktion 
Den tyske serie havde oprindeligt arbejdstitlen "Slow Burn", fordi ifølge forfatteren og instruktøren Christian Alvart er ideen bag serien at fortælle en katastrofe i slowmotion. Ud fra dette udviklede sig det endelige navn Sløborn, som formodes at vise handlingsstedet i grænseområdet til Danmark med bogstavet "Ø". Seriekonceptet blev designet i fire sæsoner.

Optagelserne fandt sted fra 28. august 2019 blandt andet på den østfrisiske ø Norderney og i den polske badeby Sopot. Nogle scener blev taget på det tidligere torpedovåbenområde Hexengrund fra Luftwaffe Munitionsanstalt 3/I ved Puckbugten, en del af Gdańskbugten nær Gdynia.

I efterproduktionen fra december 2019 til slutningen af maj 2020 blev nogle henvisninger til den nuværende coronaviruspandemi og dens bivirkninger også diskuteret. F.eks. blev oplysninger om den aktuelle situation angivet som: “Skal jeg drikke desinfektionsmiddel nu?” ZDFs overvejelser om at udsende serien på et senere tidspunkt på grund af den aktuelle pandemi blev imidlertid afvist.

Modtagelse
Sløborn havde tv-premiere med en udsendelse af fire episoder på ZDFneo den 23. juli 2020. Samme dag blev hele sæsonen først offentliggjort i ZDFmediathek. Den 24. juli blev serien udgivet på Blu-ray og DVD i Tyskland, Østrig og Schweiz.

Den 27. november 2020 meddelte ZDF i en pressemeddelelse, at serien ville fortsætte.

Sløborn havde premiere i Danmark på HBO Nordic den 21. december 2020, og den er nu tilgængelig på HBO Max.

Den anden sæson blev udgivet den 7. januar 2022 på ZDFmediathek i Tyskland. På tysk tv på ZDF bliver udsendelsen i dobbeltafsnit fra 21. februar 2022, mens sæsonpremieren fra dansk side blev udgivet på HBO Max den 5. april 2022.

Referencer

Eksterne henvisinger 
 
 Sløborn på  ZDFMediathek
 Sløborn på HBO Max

Science fiction-tv-serier
Miniserier
Danske tv-serier fra 2020'erne
Tyske tv-serier fra 2020'erne
Vestre Elektricitetsværk

Vestre Elektricitetsværk i det centrale København,  blev opført i 1896-1898 efter tegninger af Ludvig Fenger.  Det blev opført af Københavns Belysningsvæsen der var  et af de første elværker i København. Den er nu blevet ombygget til fjernkølingscentral og kontorer for HOFOR, Storkøbenhavns største forsyningsselskab.

Kilder og henvisninger

Bygninger, konstruktioner og anlæg i København
Elforsyning
Vesterbro
Sandra Guldberg Kampp

Sandra Guldberg Kampp (født 20. juni 2000 i Svendborg), også kendt som Sandra Kampp, er en dansk skuespiller.

Filmografi

Spillefilm 
 2020 - Kød & Blod
 2012 - Far til fire - til søs

Kortfilm 

 2021 - Inherent
 2021 - In the Soil
 2019 - Hollow Heart
 2019 - I Want You to Panic
 2019 - Gennem Ild

TV serier 
 2020 - The Rain
 2022 - Dag og Nat (ep. 6)

Referencer

Eksterne henvisninger 
 

Skuespillere fra Danmark
Personer fra Svendborg
Richard Bergh

Richard Bergh (født 28. december 1858 i Stockholm, død 29. januar 1919 i Storängen, Nacka) var en svensk kunstner, kunstredaktør og museumsbestyrer. Han var overintendant ved det nationale kunstmuseum Sveriges Nationalmuseum i Stockholm fra 1915. Han var også stærkt engageret i det svenske Konstnärsförbundet, der eksisterede 1886-1920.

Bergh tilhørte sammen med Karl Nordström og Nils Kreuger den æstetiske retning kendt som Varbergsskolan. Han var en af lederne i generationen fra 1880'erne, der blev involveret i naturalisme og udendørs maleri ('pleinairisme'); han gik i 1890'erne videre i nationalromantisk retning.

Blandt de vigtigste i Berghs produktion er en række portrætter, især af hans forlovede og kone, af Hjalmar Branting, Gustaf Fröding og andre kunstnerkolleger.


Senere bevægede han sig i retning af mystiske og overnaturlige motiver. Blandt hans mere kendte værker er Efter avslutad seance, Riddaren och jungfrun, Nordisk sommarkväll og Waldemar Atterdags flotta seglande utanför Visby.

Han bosatte sig i 1904 i Nacka ved Stockholm, hvor han fik arkitekten Albin Brag til at tegne en villa i tydelig nationalromantisk i stil med et rummeligt atelier.

Eksterne henvisninger 

 Richard Bergh i Den Store Danske på lex.dk af Inge Mørch Jensen
 Abrahamsbergsskolan om Richard Bergh
 "Prinsen och de båda museerna" fra Modernamuseet.se (Bl.a. om Prins Eugen (1865-1947) og Richard Bergh)

Malere fra Sverige
Personer fra Stockholm
Svenskere i 1800-tallet
Svenskere i 1900-tallet
Chuy Bravo

Jesús Melgoza (født 7. december 1956 i Tangancícuaro, Michoacán, død 14. december 2019 i Mexico City, Mexico) var en amerikansk komiker og skuespiller.

Eksterne henvisninger

 

Komikere fra USA
Skuespillere fra USA
Personer fra Tangancícuaro
Hollywood Walk of Fame
Oscar for bedste mandlige birolle
Filippo Ganna

Filippo Ganna (født 25. juli 1996) er en professionel cykelrytter fra Italien, der er på kontrakt hos . Udover karrieren på landevej, har han vundet otte medaljer ved VM i banecykling.

I september 2020 blev Ganna verdensmester i enkeltstart.

Referencer

Eksterne henvisninger 

 

Mandlige cykelryttere fra Italien
Deltagere for Italien ved sommer-OL 2016 
Deltagere for Italien ved sommer-OL 2020 
Cykelryttere ved sommer-OL 2016
Cykelryttere ved sommer-OL 2020
Olympiske mestre fra Italien
Medaljevindere ved sommer-OL 2020
Lille Solt Kirke

Lille Solt Kirke er en kirke i romansk stil i Lille Solt Sogn i Freienwill kommune i Sydslesvig i den nordtyske delstat Slesvig-Holsten. Kirkebygningen er placeret ved landevejen mellem Flensborg, Mysunde og Egernførde omtrent en halv km fra hver af sognets to landsbyer Lille Solt og Lille Volstrup. Omkring kirken er der imidlertid opstået endnu en bebyggelse, som har fået navn efter Frivilje Kro.

Kirken er opført omkring året 1200 af rå kampesten, hjørnerne dog af tilhuggede, murene er kalket hvide. Kirkens indre er udstyret med træloft, mens koret fik krydsribbehvælv i sengotisk tid, hvorfra også kalkmaleriet med dommedag stammer. Ved korets nordside findes et tabernakel (sakramenthus) fra 1500-tallet som gemme for monstrans og hostie i den katolske tid. Både sakramenthuset og de to krucifikser i kirken er sengotiske. Alterstagerne på løvefødder er ligeledes gotiske. Døbefonten fra 1200-tallet i gotlandsk kalksten er ved foden prydet med mandshoveder. Prædikestolen i renæssance-stilen fra 1735 er forsynet med relieffer fra frelseshistorien på kurven. Kirken var viet til Sankt Hans (Johannes Døberen) i middelalderen. Tæt på kirken findes forhøjningerne med grav fra bronzealderen.

Menigheder i Store og Lille Solt Sogne er imidlertid slået sammen. Menigheden hører under den lutherske nordtyske landskirke, tidligere under den nordelbiske kirke. I den danske periode før den 2. Slesvigske krig var kirkesproget blandet dansk-tysk.

Litteratur 
 M. Mørk Hansen og C. L. Nielsen: Kirkelig Statistik over Slesvig Stift: Med historiske og topographiske Bemærkninger, 2. bind, Kjøbenhavn 1864, s. 206.
 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 58, .

Eksterne henvisninger 

 Menighedens hjemmeside
 Tegning af Lille Solt Kirke fra Johann Gottfried Burman Beckers samling

Noter 

Kirker i Slesvig-Holsten
Angel
French Open-mesterskabet i mixed double 2021

French Open-mesterskabet i mixed double 2021 var den 108. turnering om French Open-mesterskabet i mixed double og den første udgave af mesterskabet siden 2019, fordi 2020-udgaven blev aflyst på grund af COVID-19-pandemien. Turneringen var en del af French Open 2021 og blev spillet i Stade Roland Garros i Paris, Frankrig i perioden 4. - 10. juni 2021. Deltagerfeltet var reduceret fra de sædvanlige 32 til 16 par på grund af den igangværende COVID-19-pandemi.

Mesterskabet blev vundet af Desirae Krawczyk og Joe Salisbury, som i finalen vandt over Jelena Vesnina og Aslan Karatsev med 2-6, 6-4, [10-5]. Krawczyk vandt den første grand slam-titel i sin karriere. Hun havde tidligere været i én grand slam-finale – damedoublefinalen ved French Open 2020, som hun tabte med Alexa Guarachi som makker. Joe Salisbury sikrede sig sin anden grand slam-titel, eftersom han tidligere havde vundet Australian Open-mesterskabet i herredouble 2020 sammen med Rajeev Ram, og det var hans tredje grand slam-finale i alt. Det russiske par var i deres første finale som makkere, og det var samtidig Karatsevs første grand slam-finale, mens Vesnina spillede sin 15. finale på grand slam-niveau.

Latisha Chan og Ivan Dodig havde vundet de to foregående udgaver af mesterskabet, men de forsvarende mestre tabte i første runde til Demi Schuurs og Wesley Koolhof.

Pengepræmier 

Den samlede præmiesum til spillerne i mixed double androg € ??.???.??? (ekskl. per diem), hvilket var en stigning på ?? % i forhold til det foregående mesterskab.

Turnering

Deltagere 

Turneringen havde deltagelse af 16 par, der var fordelt på:
 14 direkte kvalificerede par i form af deres ranglisteplacering.
 2 par, der havde modtaget et wildcard (markeret med WC).

Seedede spillere 

De fire bedste par blev seedet:

Wildcards 

To par modtog et wildcard til turneringen.

Resultater

Se også 
 French Open-mesterskabet i herresingle 2021
 French Open-mesterskabet i damesingle 2021
 French Open-mesterskabet i herredouble 2021
 French Open-mesterskabet i damedouble 2021

Eksterne henvisninger 
 French Open

Noter 

French Open 2021
2021
Oversø Kirke

Oversø Kirke er en kirke i landsbyen Oversø lidt syd for Flensborg i Sydslesvig i den nordtyske delstat Slesvig-Holsten.

Kirken er opført som rundtårnkirke i kampesten i 1100-tallet. Det antages, at kirken blev anvendt både som kirke og tilflugtssted. Der er altså tale om en forsvarskirke.

I 1497 blev der indbygget en krydsribbehvælv i koret og omkring 1530 i hele skibet. Hvælvingerne er udsmykket med sengotiske kalkmalerier. Korets malerier fremstiller blad og slyngtråd, groteske hoveder og en sengotisk halvmåne-Madonna. De øvrigre malerier er fra ungrenæssancen og fremstiller bl.a. Jesu dåb. Glasmalerier er udført 1936 af Flensborg-kunstneren Kæthe Lassen. Alteret fra 1700-tallet er forsynet med et sengotisk kors. Lektorieprædikestolen fra 1600-tallet er et arbejde fra Hinrik Ringeriks værksted. Døbefonten er lavet i gotlandsk kalksten. Det sengotiske korbuekrucifiks er fra 1500-tallet. Pulpituret med den pilasterinddelte brystning ved vestsiden blev indrettet i 1713. Kirken blev i 1838 udvidet og fik et orgel. I foråret 1858 nedstyrtede en del af tårnets mur, hvis genoprettelse kostede dengang 1600 danske rigsdaler. På kirkegården ligger den danske oberstløjtnant Jacob von Stürup og to mand fra hans jægerkorps begravet. De faldt den 24. april 1848 under et forsøg på at standse de fremrykkende tyske soldater under tilbagetoget fra Slaget ved Slesvig. Kirken er viet til Sankt Jørgen (Sankt Georg). Sankt Jørgen var en kristen ridder, der besejrede dragen og omvendte mange til kristendommen. Han blev i middelalderen især omtalt som de værgeløses beskytter. Det antages, at rejsende her forrettede deres andagt.

Menigheden hører under den lutherske nordtyske landskirke. I den danske periode før den 2. Slesvigske krig var kirkesproget blandet dansk-tysk.

Litteratur 
 M. Mørk Hansen og C. L. Nielsen: Kirkelig Statistik over Slesvig Stift: Med historiske og topographiske Bemærkninger, 2. bind, Kjøbenhavn 1864, s. 211.
 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 65, .

Eksterne henvisninger 

 Menighedens hjemmeside
 Tegning af Oversø Kirke fra Johann Gottfried Burman Beckers samling

Noter 

Kirker i Slesvig-Holsten
Oversø
Martin Amis

Martin Amis (født 25. august 1949 i Swansea, død 19. maj 2023) var en britisk forfatter.

Udvalgte værker

Tidens pil ; eller Overgrebets natur, 1992
Budskabet, 1997
Nattog, 1998
Tungt vand og andre historier, 2000
Erfaring, 2001
Koba den frygtede : latter og de tyve millioner, 2003
Køter : roman, 2006
Mødernes Hus, 2008
Brun sne : roman, 2015

Priser 
 James Tait Black Memorial Prize (2000) for  Erfaring (org. titel: Experience)

Referencer

Eksterne henvisninger 

 
 

Skønlitterære forfattere fra Wales
Personer fra Swansea
Risby Kirke

Risby Kirke er en kirke, beliggende ved vejen fra Mysunde til Kappel i landsbyen Risby på halvøen Svans i Sydslesvig i den nordtyske delstat Slesvig-Holsten. Kirken er sognekirke i Risby Sogn.

Beskrivelse 
Kirken med dens markante vesttårn er opført i 1100-tallet i mursten ved siden af en gravhøj fra bronzealderen. Den har krydshvælv i koret med kalkmalerier fra 1600-tallet. Koret ender i en halvkreds. Granitdøbefonten med arabesker fra romansk tid er fra 1200-tallet, ligeså den sengotiske korsfæstelsesgruppe. På døbefontens fod er der placeret menneskehoveder og et stærkt stiliseret livstræ. Den søjleinddelte prædikestol er fra omrking år 1600. Både Prædikestolen og døbefontens låg i manieristisk stil er skænket 1649 af Kai af Ahlefeldt fra det nærliggende Sakstrup gods. Den tredelte altertavle i barok-stilen er fra anden halvdel af 1600-tallet. Den er flankeret af to udskårne figurer fremstillende apostlene Peter og Paulus. Alterfrontalen (alterbordets forside) er fra 1400-tallet. Den viser i midten Jesus med de fire evangelisters symboler og de 12 apostle med symboliske ord, der tillægges hver apostel. Alterbordet forside viser i midten Jesus med de fire evangelisters symboler og de 12 apostle med symboliske ord, der tillægges hver apostel. Kirkens orgel er et Marcussen-orgel fra 1878, som blev senest restaureret i 2014. Det antages, at stenene fra det nedbrudte kapel med navn Den mørke Stjerne ved Sliens bred ved Bonert i Kosel Sogn blev i 1800-tallet anvendt til at udbedre kirken med. Uden for kirken er der bygget et begravelseskapel. 1702 kom en klokkestabel oå gravhøjen til. Klokkehuset var af træ. Kirken var i middelalderen viet til Apostlen Peter.

Menigheden er i 2020 slået sammen med nabo-menigheder fra Borreby-Land, Karby, Siseby og Vabs Sogne, således at næsten hele Svans-området er nu samlet i en menighed under den lutherske nordtyske landskirke. Ved siden findes der også danske menigheder i omegnen såsom i Egernfjord, Kappel og tidligere også i Risby selv.

Billeder

Litteratur 
 M. Mørk Hansen og C. L. Nielsen: Kirkelig Statistik over Slesvig Stift: Med historiske og topographiske bemærkninger, 3. bind, Kjøbenhavn 1864, s. 351.
 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 69, .

Eksterne henvisninger 

 Menighedens hjemmeside

Kirker i Slesvig-Holsten
Svans
Ralph Rainger

Ralph Rainger (født Ralph Reichenthal, 7. oktober 1901, død 23. oktober 1942) var en amerikansk komponist, der primært komponerede populærmusik til film.
Han vandt en Oscar for bedste sang i 1939 for sangen "Thanks for the Memory" med tekst af Leo Robin fra filmen The Big Broadcast of 1938.
Hans sange og musik er brugt i mere end 250 film og tv-serier.

Biografi 
Rainger startede sin karriere som jurist, efter at have færdiggjort en juridisk uddannelse fra Brown University i 1926.
Han havde dog lært at spille piano i en ung alder og gik på Institute of Musical Art i New York City.
Han optrådte offentligt i radioudsendelser fra New York og WOR (New Jersey) i 1922.
Disse var som solist, akkompagnatør for sangere og som duo-pianist med Adam Carroll eller "Edgar Fairchild" (det navn Milton Suskind brugte til kommercielle værker).

Andre tidlige musikalske aktiviteter inkluderede arrangering af musik for bandleder Ray Miller.
Hans første hit "Moanin' Low," med tekst af Howard Dietz blev skrevet for Clifton Webbs foretrukne sangerinde, Libby Holman til revyen The Little Show i 1929.

Med begyndelsen af lydfim og filmmusicals fandt Rainger og andre sangskrivere arbejde i Hollywood.
Han begyndte at samarbejde med Leo Robin for at producere en række succesfulde filmsange.

I de følgende år skrev eller var medkomponist på hitsange som "I Wished on the Moon", "Love in Bloom", "Faithful Forever", "Easy Living", "June in January" og "Blue Hawaii"
Sammen med Leo Robins skrev han den oscarvindende sang "Thanks for the Memory" sunget af Bob Hope i filmen The Big Broadcast of 1938.

Rainger døde i en flyulykke nær Palm Springs, Californien, i 1942. Han var passager ombord American Airlines Flight 28, en DC-3-maskine som var involveret i en kollision med et United States Army Air Corps bombefly. Rainger var 41år da han døde og efterlod sig konen,Elizabeth ("Betty"), en otte år gammel søn og to døtre, fem og et år gamle.
I den oprindelige pressedækning fra 1942 af styrtet blev kollisionen ikke anerkendt. Betty Rainger sagsøgte senere American Airlines og vandt en væsentlig dom sent i 1943.

Referencer

Eksterne henvisninger 
 

Komponister fra USA
Musikere fra USA
Spirillum

En spirillum, flertal spiriller, er spiralformede bakterier.

Morphology 
Medlemmer af slægten Spirillum er store, aflange, spiralformede, stive celler. Nogle har tuer af amfitritisk flagella ved begge poler. De er mikroaerofile og findes normalt i stillestående ferskvand rig på organisk stof.

Bakterier
Filip Hrgović

Filip Hrgović (født 4. juni 1992 i Zagreb i Kroatien) er en kroatisk professionel bokser. Han er bedst kendt for at vinde guldmedaljen ved de europæiske amatørmesterskaber 2015 og bronze ved Sommer-Ol i 2016. Hans amatørrekordliste er noteret som 74 sejre og 15 nederlag. I august 2020 var han rangeret som verdens tiende bedste aktive sværvægter af Transnational Boxing Rankings Boad.

Tidlige liv 
Filip blev født den 4. juni 1992 i Zagreb, Kroatien, til Petar og Iva Hrgović. Hans fader, der var født i Livno, Bosnien og Hercegovina arbejder med kroatiske motorveje, mens hans mor, født i Zagreb, er uddannet i kinesiologi og var fokuseret på at opfostre Filip og hans fire andre søskende.

Professionel karriere 
Den 30. september 2017 startede Hrgović sin professionelle karriere med en første-omgangs-KO-sejr over Raphael Zumbano fra Brasilien. Hrgović skrev kontrakt med Sauerland Promotions efter sin debut.

Hrgović vandt alle fem af sine kampe i 2018, og blev nomineret til Ring magazine Prospect of the Year award.

Den 26. september 2020 knockoutede han græske Alexandre Kartozia i 2. omgang i Struer i Danmark.

Referencer

Eksterne henvisninger 
 Filip Hrgovic Officielle Hjemmeside 
 
 Filip Hrgovic – Profil, nyhedsarkiv & Aktuel Placering  på Max.Live 

Medaljevindere ved sommer-OL 2016
Boksere fra Kroatien
BinckBank Tour 2020

BinckBank Tour 2020 var den 16. udgave af landevejscykelløbet BinckBank Tour, tidligere kendt som Eneco Tour. Løbet skulle oprindelig være blevet afholdt fra 31. august til 6. september, men blev forkortet og udskudt til 29. september-3. oktober på grund af coronaviruspandemien. Løbet er en del af UCI World Tour 2020.

Efter første etape kom beskeden om at der ville blive lavet ændringer på grund af coronavirusrestriktioner i Holland. Anden etape blev aflyst. Tredje etape som skulle starte i Philippine i Holland fik i stedet start fra målbyen, og fjerde etape som skulle gå fra Riemst til Sittard-Geleen i Holland blev lavet om til en enkeltstart i Riemst.

Mathieu van der Poel vandt samlet foran danske Søren Kragh Andersen.

Ryttere og hold

Danske ryttere
 Mathias Norsgaard kørte for 
 Mads Pedersen kørte for 
 Søren Kragh Andersen kørte for 
 Asbjørn Kragh Andersen kørte for 
 Mads Würtz Schmidt kørte for

Etaperne

1. etape

2. etape 

Aflyst pga. coronavirusrestriktioner i Holland.

3. etape

4. etape

5. etape

Resultater

Samlede stilling

Pointkonkurrencen

Holdkonkurrencen

Startliste

Referencer

Eksterne henvisninger 
 
 

Eneco Tour
UCI World Tour 2020
Hyrup Kirke

Hyrup Kirke er en kirke, beliggende højt i landsbyen Hyrup i landskabet Angel i Sydslesvig i den nordtyske delstat Slesvig-Holsten. Kirken er sognekirke i Hyrup Sogn.

Kirken er opført af mursten i begyndelsen af 1200-tallet. I gotisk tid er koret blevet udvidet og hvælvet, men selve skibet har beholdt sit bjælkeloft. I 1500-tallet fik kirken sit nuværende tårn. Våbenhuset ved sydportalen kom til i 1892. Ved kirkens nordvæg er der placeret et seks m. langt gotisk relief fra 1265 med syv udskårne passionsbilleder (den såkaldte Hyruppassion) under kløverbladsbuer, som forestiller Jesu passion med motiverne arrestation, piskning, nedstigning fra korset, begravelse, opstandelse, de tre kvinder ved graven og nedfarten til dødsriget (Jesus i limbo). Kirken er derudover udstyret med et rokokoalter, udført af H. Hansen i 1786. Altertavlen er fra 1400-tallet og illustrerer treenigheden i form af Gud Fader med verdenskuglen, Sønnen og Helligånden med en due i hånden, flankeret af en biskop og ærkeenglen Mikael. Den trefløjede altertavle har oprindelig fungeret som sidealter men blev i 1934 stillet på hovedalteret. Krucifikset over tavlen er fra begyndelsen af 1500-tallet. Den romanske granitdøbefont har rankeudsmykning på kummen og tillægges den danske stenhugger Horder. Formodentlig er den kommet til Slesvig med skibe, som transporterede materiale til opførelsen af Valdemarsmuren i slutningen af 1100-tallet. Prædikestolen fra 1696 er af egetræ, med udskårne figurer og prydet med forgyldte indskrifter. Over prædikestolen er der en lydhimmel. Ved sydvæggen hænger en korsfæstelsesgruppe fra omkring 1500. Orglet er fra 1880. Kirken blev 1855 indvendig restaureret og malet. Den er viet til Jomfru Maria (Vor Frue).

Menigheden er slået sammen med den i Rylskov Sogn, den hører under den lutherske nordtyske landskirke. I den danske periode indtil den 2. Slesvigske krig var kirkesproget blandet dansk-tysk.

Litteratur 
 M. Mørk Hansen og C. L. Nielsen: Kirkelig Statistik over Slesvig Stift : Med historiske og topographiske bemærkninger, 2. bind, Kjøbenhavn 1864, s. 217
 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 54, .

Eksterne henvisninger 

 Menighedens hjemmeside 
 Tegning af Hyrup Kirke fra Johann Gottfried Burman Beckers samling

Noter 

Kirker i Slesvig-Holsten
John Jay

John Jay (født 12. december 1745, død 17. maj 1829) var en amerikansk statsmand, patriot , diplomat, medgrundlægger af USA, forhandler og underskriver af Paris-traktaten af 1783. Han tjente som den anden guvernør i New York og den første højesteretspræsident i De Forenede Stater (1789–1795).

Referencer 

Personer fra New York City
Højesteretsdommere fra USA
Advokater fra USA
Gregg Toland

Gregg Toland (født 29. maj 1904, død 28. september 1948) var en amerikansk filmfotograf, der er kendt for sin innovative brug af teknikker så som dybt fokus, som for eksempl kan findes i sit arbejde med Orson Welles' Citizen Kane, William Wylers De bedste år og John Fords Vredens druer og Den lange rejse hjem.

Eksterne henvisninger 

 

Personer fra Charleston
Filmfotografer fra USA
Oscar for bedste fotografering
John Rutledge

John Rutledge (født 17. september 1739, død 23. juli 1800) var en dommer ved Højesteret i USA og dets anden Højesteretspræsident. Derudover tjente han som den første præsident for South Carolina og senere som dens første guvernør efter uafhængighedserklæringen.

Referencer

Eksterne henvisninger 

Højesteretsdommere fra USA
Guvernører i South Carolina
Personer fra Charleston, South Carolina
Ulla Holm (sociolog)

Ulla Holm er en dansk sociolog der fra tid til anden har bidraget til den danske debat.
Holm skabte opmærksomhed om sig da hun som specialestuderende på Sociologisk Institut på Københavns Universitet fik udgivet en kronik i Politiken i maj 2011 sammenlignede det nye nordisk køkken med facisme og nazisme.
Det hed blandt andet at der var "markante lighedspunkter mellem fascismen/nazismen og det nye
moderne avantgardistiske nordiske køkken, hvis ypperste repræsentant er Restaurant Noma",
— og det var en kronik der skabte reaktion og blev nævnt både nationalt og internationalt.
Siden har hun skrevet i blandt andet Dagbladet Information, Berlingske, Weekendavisen og igen i Politiken.
Det har været om så forskellige emner såsom det industrielle landbrug,
afrikansk slavehandel,
racisme
og sexchikane.

Henvisninger 

Sociologer fra Danmark